**Paskaidrojuma raksts Dobeles novada domes saistošajiem noteikumiem Nr.23 “ Grozījumi 2024.gada 2.februāra saistošajos noteikumos Nr. 3 “Dobeles novada pašvaldības budžets 2024. gadam”’’**

Saskaņā ar Dobeles novada pašvaldības (turpmāk tekstā –Pašvaldība) iepriekš pieņemtajiem lēmumiem, saņemtajiem iestāžu, struktūrvienību iesniegumiem, Pašvaldības 2024.gada budžeta grozījumos apkopoti sekojoši grozījumu priekšlikumi:

* Precizēti pašvaldības budžeta ieņēmumi un izdevumi;
* Precizēti izdevumi pamatbudžetā pa valdības funkcionālajām kategorijām un ekonomiskās klasifikācijas kodiem;
* Precizēti izdevumi iestādēm un struktūrvienībām.

1. **Pamatbudžeta ieņēmumi**

Pamatojoties uz apstiprināto projektu ieņēmumiem un citiem prognozētajiem ieņēmumiem, palielināti un precizēti budžeta ieņēmumi, kopsummā par **EUR 2 571 645,** tai skaitā:

* 1. Nodokļu ieņēmumi palielināti par EUR 1 226 500, t.sk;
* iedzīvotāju ienākuma nodoklis EUR 1 222 000 *( novirzīts uz atlikumu pārskata gada beigās);*
* dabas resursu nodoklis EUR 4 500 *( novirzīts uz atlikumu pārskata gada beigās);*
  1. Nenodokļu ieņēmumi palielināti par EUR 592 891, t.sk;
* procentu ieņēmumi par kontu atlikumiem EUR 10 500;
* ieņēmumi par naudas sodiem, ko uzliek pašvaldība EUR 1 200 *(kavējuma naudas)*;
* ieņēmumi no zemes īpašuma pārdošanas EUR 575 000 *(novirzīts uz atlikumu pārskata gada beigās);*
* pārējie nenodokļu ieņēmumi EUR 2 550;
* ieņēmumi no apdrošinātāja par atlīdzinātajiem izdevumiem EUR 3 641;
  1. Pašvaldību saņemtie transferti no valsts budžeta daļēji finansētām atvasinātām publiskām personām un no budžeta nefinansētām iestādēm palielināti par EUR 62 175,t.sk;
* noslēguma maksājums projektā “SMEPRO 2,LVIII-068” EUR 26 256;
* noslēguma maksājums projektā “Tour de Craft” EUR 35 919;
  1. Mērķdotācijas pašvaldību budžetiem palielinātas par EUR 533 842 t.sk;
* pamatojoties uz Ministra kabineta 2024. gada 3. oktobra rīkojumu Nr.648 “Par mērķdotāciju sadalījumu pašvaldībām - pašvaldību izglītības iestādēm 2024. gadam” veikta ieņēmumu prognozes korekcija samazinājums EUR 94 895 t.sk;
* finansējums pašvaldību speciālajām pirmskolas iestādēm un internātskolām samazināts par EUR 15 560;
* finansējums pašvaldību pamata un vispārējās izglītības iestāžu, interešu izglītības programmu pedagogu darba samaksai un valsts sociālās apdrošināšanas obligātajām iemaksām samazināts par EUR 69 446;
* dotācija sporta skolai palielināta par EUR 3 582;
* dotācija mākslas un mūzikas skolām samazināta par EUR 13 471;
* finansējums “Latvijas skolas soma” īstenošanai EUR 30 060;
* finansējums no programmas "Līdzekļi neparedzētiem gadījumiem" vētras postījumu novēršanai EUR 201 170 apmērā izdevumu kompensēšanai ar 2024. gada jūlijā dabas stihijas ietekmes rezultātā nodarītajiem postījumiem;
* palielināta ieņēmumu prognoze par valsts daļu sociālo pabalstu izmaksu EUR 201 890 apmērā;
* finansējums invalīdu asistentu pakalpojumiem EUR 119 866;
* finansējums sociālā atbalsta pasākumiem Ukrainas civiliedzīvotājiem EUR 30 906 (maijs-jūlijs);
* finansējums nepilngadīgo Ukrainas civiliedzīvotāju izglītības nodrošināšanai EUR 1 648 (maijs-augusts);
* finansējums asistentu pakalpojumiem ( izglītības iestādēs) EUR 55 322;
* finansējums projektam “Nāc un esi kopā” EUR 1 200;
  1. Valsts budžeta uzturēšanas izdevumu transferti palielināti par EUR 59 913 t.sk;
* projekta “Digitālās prasmes iedzīvotājiem” finansējums EUR 11 777;
* projekta “2024-1LV01-KA122-VET -000229912 – Sasniedz vairāk” finansējums EUR 48 136 *( 80 % no projektā piešķirtās dotācijas )* novirzīts uz atlikumu pārskata gada beigās;
  1. Maksas pakalpojumu un citu pašu ieņēmumu prognoze palielināta par EUR 96 324, t.sk:
* palielināta ieņēmumu prognoze par kancelejas pakalpojumiem EUR 1 300;
* palielināta ieņēmumu prognoze par pacientu iemaksām un personu uzturēšanos sociālās aprūpes iestādēs EUR 2 930;
* palielināta ieņēmumu prognoze par sniegtajiem maksas pakalpojumi par EUR 7 500 *(t.sk komunālie pakalpojumi EUR 5 500)*
* Latvijas Olimpiskās komitejas finansējums Dobeles sākumskolai sporta dzīves veicināšanai EUR 15 000 *(Penkules pamatskolas EUR 5 000, Mežinieku pamatskolas EUR 5 000, Dobeles Sākumskola EUR 5000);*
* Sociālā dienesta Atbalsta centra ģimenēm projekta Bērnu rehabilitācijas institūcijā ( LBF ) ieņēmumu prognoze palielinātā par EUR 50 580;
* Izglītības pārvaldei palielinātā ieņēmumu prognoze par sniegtajiem maksas pakalpojumiem EUR 19 014 iestrādāta izdevumos;

1. **Pamatbudžeta izdevumi**

Budžeta izdevumu daļā palielināti un precizēti izdevumi pa funkcionālajām kategorijām un ekonomiskās klasifikācijas kodiem, kopsummā par **EUR 712 888**. Izdevumu finansēšana plānota no papildus saņemtajiem ieņēmumiem.

* 1. Vispārējiem vadības dienestiem izdevumi samazināti par EUR 89 677, samazinājumu veido izdevumu pārdale un precizēšana starp struktūrvienībām, t.sk:
* no 2024. gada budžetā plānotājiem līdzekļiem “Izdevumi neparedzētiem gadījumiem” piešķirts EUR 50 678, t.sk:
* ar lēmumu Nr.263/10 no 25.07.2024 “Par finansējuma piešķiršanu Dobeles novada Sociālā dienesta Ģimenes atbalsta centra “Lejasstrazdi” ēkas jumta remontam” piešķirti EUR 49 178.
* ar lēmumu Nr.328/12 no 26.09.2024 “Par naudas balvas piešķiršanu sportistam” piešķirts EUR 1 500 apmērā – naudas balva par dalību Parīzes paraolimpiskajās spēlēs lodes grūšanā 2024. gadā.
* līdzekļu pārdale starp valdības funkcionālajam kategorijām un struktūrvienībām sastāda EUR 38 999;
  1. Sabiedriskā kārtība un drošība daļā izdevumi precizēti un palielināti par EUR 48 861, palielinājumu veido izdevumu pārdale un precizēšana starp struktūrvienībām, t.sk:
* papildus Tērvetes pagastam ugunsdrošības sadaļai novirzīts finansējums EUR 11 075 apmērā;
* papildus Dobeles novada bāriņtiesai novirzīts finansējums EUR 37 786 apmērā darbinieku atlīdzības izdevumu segšanai;
  1. Ekonomiskajai darbībai izdevumi palielināti par EUR 4 637 palielinājumu veido izdevumu pārdale un precizēšana starp struktūrvienībām;
  2. Pašvaldību teritoriju un mājokļu apsaimniekošanas izdevumi palielinātie par EUR 83 815 , palielinājumu veido papildus novirzīti līdzekļi un līdzekļu pārdale starp valdības funkcionālajam kategorijām un struktūrvienībām, t.sk:
* papildus novirzīts finansējums EUR 1 160 apmērā Naudītes ciema autobusu pieturas labiekārtošanas darbiem;
* papildus piešķirts finansējums EUR 6 500 apmērā vētrā bojāto egļu nociršanai Miltiņu ciematā, Bērzes pagastā;
* papildus novirzīts finansējums EUR 32 462 apmērā skolēnu pārvadājumu nodrošināšanai no 01.11.2024 *( t.sk EUR 17 939 autobusu vadītāju atlīdzībai, EUR 14 523 autobusu uzturēšanai un degvielas iegādei);*
* finansējums vētras postījumu novēršanai EUR 61 278 apmērā iestrādāts izdevumos;
* līdzekļu pārdale starp valdības funkcionālajam kategorijām un struktūrvienībām sastāda EUR 17 585;
  1. Veselības izdevumi samazināti par EUR 4 800, samazinājumu veido līdzekļu pārdale starp valdības funkcionālajam kategorijām un struktūrvienībām;
  2. Kultūras un sporta izdevumi palielināti par EUR 6 468, palielinājumu veido izdevumos iestrādātais saņemtais finansējums, papildus novirzīti līdzekļi un līdzekļu pārdale starp valdības funkcionālajam kategorijām un struktūrvienībām, t.sk:
* papildus novirzīts finansējums EUR 2 500 apmērā komunālo izdevumu segšanai Bites bibliotēkai;
* ar lēmumu Nr.328/12 no 26.09.2024 “Par naudas balvas piešķiršanu sportistam” EUR 1 500 apmērā iestrādāti izdevumos;
* līdzekļu pārdale starp valdības funkcionālajam kategorijām un struktūrvienībām sastāda EUR 2 468;
  1. Izglītībai izdevumi precizēti un palielināti par EUR 180 485 palielinājumu veido izdevumu pārdale starp valdības funkcionālajam kategorijām un struktūrvienībām, kā arī izdevumos iestrādāts saņemtais Valsts finansējums t.sk:
* Latvijas Olimpiskās komitejas finansējums Dobeles sākumskolai sporta dzīves veicināšanai EUR 15 000 apmērā iestrādāts izdevumos *(t.sk. Penkules pamatskolas EUR 5 000, Mežinieku pamatskolas EUR 5 000, Dobeles Sākumskola EUR 5 000);*
* finansējums projektam “Digitālās prasmes iedzīvotājiem” EUR 11 777 apmērā iestrādāts izdevumos;
* papildus novirzīts finansējums EUR 31 622 apmērā pašvaldības pedagogu darba samaksai;
* finansējums “Latvijas skolas soma” EUR 30 060 apmērā iestrādāts izdevumos;
* finansējums projektam “Nāc un esi kopā” EUR 1 200 apmērā iestrādāts izdevumos;
* finansējums nepilngadīgo Ukrainas civiliedzīvotāju izglītības nodrošināšanai EUR 1 648 apmērā iestrādāts izdevumos;
* finansējums asistentu pakalpojumiem EUR 55 322 apmērā iestrādāts izdevumos;
* papildus novirzīts finansējums EUR 92 000 apmērā skolēnu pārvadājumu nodrošināšanai ;
* līdzekļu pārdale starp valdības funkcionālajam kategorijām un struktūrvienībām sastāda EUR 57 144;
  1. Sociālā aizsardzības izdevumi palielināti par EUR 483 099, palielinājumu veido saņemtais finansējums un izdevumu pārdale starp valdības funkcionālajam kategorijām, t.sk:
* ar lēmumu Nr.263/10 no 25.07.2024 “Par finansējuma piešķiršanu Dobeles novada Sociālā dienesta Ģimenes atbalsta centra “Lejasstrazdi” ēkas jumta remontam” piešķirtais finansējums EUR 49 178 apmērā iestrādāts izdevumos;
* saņemtais finansējums sociālā atbalsta pasākumiem Ukrainas civiliedzīvotājiem EUR 30 906 apmērā iestrādāts izdevumos;
* finansējums par valsts daļu sociālo pabalstu izmaksai EUR 201 890 apmērā iestrādāts izdevumos;
* Sociālā dienesta Atbalsta centra ģimenēm projekta Bērnu rehabilitācijas institūcijā ( LBF ) ieņēmumu prognoze EUR 50 580 apmērā iestrādāta izdevumos;
* finansējums invalīdu asistentu pakalpojumiem EUR 119 866 apmērā iestrādāts izdevumos;
* līdzekļu pārdale starp valdības funkcionālajam kategorijām un struktūrvienībām sastāda EUR 30 679;

1. **Finansēšana**

|  |  |  |  |
| --- | --- | --- | --- |
| **FINANSĒŠANA** | **7 331 581** | **1 858 757** | **5 475 824** |
| **Naudas līdzekļu un noguldījumu izmaiņas** | **8 169 300** |  | **6 310 543** |
| *Pieprasījuma noguldījumu atlikums gada sākumā* | *8 169 300* | 0 | *8 169 300* |
| *Pieprasījuma noguldījumu atlikums perioda beigās* | *0* | *1 858 757* | *1 858 757* |
| **Aizņēmumi** | **-837 719** | **0** | **-837 719** |
| *Palielinājums* | *1 629 485* | *0* | *1 629 485* |
| *Samazinājums* | *-2 467 204* | *0* | *-2 467 204* |

Dobeles novada pašvaldības budžeta izdevumu pārsniegumu pār ieņēmumiem – EUR 5 472 824 un aizņēmumu pamatsummas – EUR 2 467 204 atmaksu 2024. gadā ir paredzēts segt no budžeta līdzekļu atlikuma gada sākumā EUR 8 169 300, aizņēmumu no Valsts kases un komercbankas – EUR 1 629 485 apmērā, kā arī saglabāt naudas līdzekļu atlikumus pārskata gada beigās EUR 1 858 757 apmērā.

Ziedojumu un dāvinājumu budžeta ieņēmumos iestrādāti saņemtie naudas līdzekļi EUR 500, plānotais atlikums uz gada beigām palielināts par EUR 8 276, samazinot plānotos ziedojumu budžeta izdevumus SAC Tērvete.

Finanšu un grāmatvedības nodaļas vadītāja J.Kalniņa